Meer onbestendigheid in Lesotho na sluipmoord – praag.co.za — 20 jaar jonk!
Die Suider-Afrikaanse Ontwikkelingsgemeenskap sê dit volg nadat drie opposisiepartyleiers uit die land gevlug het en die onlangse moord op die voormalige weermagbevelvoerder in Lesotho, brigadier Maarparankoe Mahao.
Die Verenigde Nasies en die Afrika Unie het die dood van Mahao veroordeel.
Die VN se sekretaris-generaal, Ban ki-Moon het die regering versoek om die skuldiges aan te kla. Die voorsitter van die Au-kommissie, Nkosazana Dlamini-Zuma, sê hulle veroordeel dit ten sterkste.
Die Regering van Lesotho sê dit het gebeur toe die soldate hom in hegtenis wou neem vir die beweerde mislukte staatsgreep verlede jaar.
Ramaphosa is die SAOG se fasiliteerder oor Lesotho.
Ramaphosa se ingryping kom nadat die minister van verdediging, Nosiviwe Mapisa-Nqakula vroeër ‘n afvaardiging, wat Suid-Afrika, Namibië en Zimbabwe insluit, na die land vergesel het vir samesprekings om glo sekere staatsliggame se verantwoordbaarheid aan die uitvoerende gesag te verseker en te versterk.
Mosisidi het Atul Gupta en sy neef, Essa Omar Aziz as sy raadgewers intussen afgedank na die moord. Hul paspoorte wat deur Mosisidi se voorganger, Tom Thabane uitgereik is, is ook teruggetrek.
Thabana se administrasie het aangevoer dat die Guptas Lesotho sou help om buitelandse beleggers te kry, maar Mosisidi se party, die Demokratiese Kongres, het dit teengestaan.
Die party sê om aan die Guptas diplomatieke paspoorte te gegee het was ‘n verleentheid in die lig van die Guptas se omstredenheid in Suid-Afrika.
Mosisidi se woordvoerder het die regering se standpunt bevestig en sê die Guptas voeg geen waarde tot Lesotho toe nie.
Skrywer praagGepubliseer op 30 Junie 2015 Kategorieë Nuus, Suider-AfrikaSleutelwoord Cyril Ramaphosa, Gupta, Lesotho, SAOG, staatsgreep, VN, Zimbabwe
Vorige Vorige artikel: Noord-Kaap vir mediese nalatigheid gedagvaar
Volgende Volgende artikel: Karoo-leeu uiteindelik gevang